מוצרי ים המלח | Ronenshoval's Blog
→ לימודי צורפות
מולטיפוקל ←
התועלת של מוצרי ים המלח
מוצרי ים המלח הם שם כללי של מוצרים המיוצרים ממינראלים המצויים בים המלח. ים זה כולל 26 סוגים שונים של מינראלים שמתוכם 12 ייחודיים לים המלח בלבד. מוצרי ים המלח מיוצרים בארץ על ידי כ- 70 יצרנים המשווקים את מוצריהם בכל רחבי העולם תחת כותרת זו. ים המלח הפך לאחר המשאבים הרפואיים והקוסמטיים המובילים של מדינת ישראל והמוצרים הפכו ללהיט שנמכר בחנויות טואלטיקה ובבתי מרקחת בעולם כולו, והם ידועים כבעלי תועלת מרובה בתחומים שונים.
מוצרי ים המלח השונים
מוצרי ים מלח כוללים מאות תכשירים, משחות, קרמים, כמוסות, מוצרי ספא המבטיחים הגנה על רקמות העור מפני השמש, שימור לחות העור, הפחתה בקצב הזדקנות העור, חיזוק המערכת החיסונית וגם הגנה מפני רדיקאלים חופשיים שנחשבים כמעודדי סרטן וכדומה. הבטחות אלה הפכו את מוצרי ים המלח לכל כך מבוקשים גם בארץ וגם בעולם.
בנוסף, חשוב לזכור כי מוצרי ים המלח הם מוצרים המיוצרים מחומרים טבעיים בלבד וכי הם חלק מהטרנד העולמי של חזרה לטבע. מוצרי ים המלח נחשבים למוצרים טבעיים וירוקים והם נמכרים ככאלה בעולם. בין המוצרים שניתן למצוא בקרב מוצרי ים המלח אפשר למנות מוצרים לטיפולי פנים, לטיפולי גוף, מוצרים ייחודיים לגברים, מוצרים לטיפולים בסוכרת וכדומה.
מה אומרים המחקרים הרפואיים
המחקרים הרפואיים שנעשו בקשר למוצרי ים המלח מראים כי למרות שיש למוצרים אלה סגולות מסויימות אין הם נחשבים לתרופות מוכחות לטיפולים בריאותיים ספציפיים. המחקרים מראים כי התכשירים הקוסמטיים השונים עוזרים במידת מה לעור אך אין להם סגולות ריפוי מוכחות. לעומת זאת, מראים המחקרים כי הסגולה העיקרית המגיעה מים המלח היא היכולת להיחשף לשמש במקום הנמוך הזה ללא חשש מקרני השמש האולטרה סגולות העוברות סינון המאפשר לשהות בשמש ללא סכנה.